
sarja 1
45318D, 45356D

1.

Sovelluskerros: Tämä kerros on käyttäjän rajapinta suureen joukkoon
verkonlaajuisia hajautettuja informaatiopalveluita, kuten
tiedostonsiirto, dokumenttien ja viestien välitys (kuten sähköposti).
 
Esitystapakerros: Valitsee yhtenäisen esitystavan tiedolle jota kaikki
keskenään kommunikoivat sovellukset ymmärtävät. Jos sovelluskerros
vaatii datan muussa muodossa, tämä kerros hoitaa vaadittavat konver-
siot. Toinen tämän kerroksen tehtävä (joskaan ei vielä standardoitu)
on lähetettävän tiedon salaus ja vastaanotetun tiedon salauksen purku
sekä kompressio ja dekompressio.

Yhteysjaksokerros: Mahdollistaa kommunikaatiokanavan luomisen ja
lopettamisen kahden keskenään kommunikoivan sovelluskelloksen proto-
kollaolion välille. Kommunikaatiokanava säilyy koko tiedonvaihdon 
ajan. Kerros tarjoaa mm. seuraavat valinnaiset palvelut: synkronointi,
keskeytysten raportointi ja tiedonvaihdon hallinta (duplex / half duplex).

Kuljetuskerros: Tarjoaa verkkotyypistä riippumattoman viestien-
välityksen. Palvelulle voidaan asettaa laatuluokka (Quality Of
Service) nollasta neljään. Luokka nolla tarjoaa vain perustoiminnot
yhteyden luomiseen ja tiedonsiirtoon, nelosluokassa on mukana virheen-
korjaus ja vuonhallinta.

Verkkokerros: Vastaa kahden kuljetuskerroksessa olevan protokollalion
välisen yhteyden luomisesta ja katkaisemisesta. Lisäksi kerros
huolehtii mm. reitityksestä, verkko-osoitteista ja vuonhallinnasta. 

Siirtoyhteyskerros: Tämä kerros huolehtii luotettavasta informaation
kulusta, vastaa virheiden löytämisestä/korjaamisesta ja uudelleen-
lähetyksestä (jos käytössä on yhteydellinen siirtoyhteys).

Fyysinen kerros: Tähän kerrokseen kuuluvat fyysiset kaapelit,
liittimet ja niille asetetut vaatimukset.


2.

1. Kytkin: Kytkin on moderni malli keskittimestä, kytkin välittää
dataa aktiivisesti lähettäjältä vastaanottajalle, eli samaan kytkimeen
kytketyistä DTE:stä data lähetetään vain sille jolle se on osoitettu.
Kuuluu joko siirtoyhteyskerrokseen kuten keskitin tai verkkokerrokseen
jos se tarjoaa reitityspalvelun. 

2. Reititin: Kytkee monta LAN-verkkoa (joissa on mahdollisesti
erilainen MAC-metodi) toisiinsa ja ohjaa dataa määränpään tai pakettien
mukana tulevan reititysinformaation perusteella oikeaan
suuntaan. Kuulu verkkokerrokseen. 

3. Keskitin: Kytkee lähiverkon DTE:t toisiinsa. Toistaa kaiken
lähetetyn datan kaikkiin portteihin, s.o. kaikki DTE:t "kuulevat" mitä
joku muu samaan keskittimeen kytketty DTE lähettää. Kuuluu siirtoyhteys-
kerrokseen ja sisältää periaatteessa samat asiat kuin toistin mutta
moneen kertaan.

4. Silta: Silta kytkee kaksi samantyyppistä LAN-verkkoa
toisiinsa. Dataa jonka määränpää on samassa segmentissä mistä se
lähtee, ei toisteta toiseen segmenttiin. Sisältää enemmän logiikkaa
kuin toistin mutta vähemmän kuin reititin. Kuuluu siirtoyhteyskerrokseen.

5. Toistin: Toistin kytkee LAN-segmenttejä toisiinsa siten että yhdistetty verkko
käyttäytyy kuten yksi suuri segmentti. Kuuluu fyysiseen kerrokseen.



3. 

1. ACK (aknowledgement). Kuittaus vastaanotettuun viestiin.

2. ASN.1 (Abstract syntax notation one). ISO:n ja ITU-T:n yhdessä
   määrittelemä syntaksi joka sopii useimpien hajautettuihin
   sovelluksiin liittyvien datatyyppien määrittelyyn.

3. Autentikointi. Käyttäjän tai muun vastapuolen identiteetin
   tunnistaminen.

4. CDMA (Code division multiple access) on yksi MAC-metodi, jota
   käytetään etenkin laajakaistaisissa radioverkoissa.

5. CRC (Cyclic Redundancy Check), virheentarkistustapa.

6. IDEA  Salausalgoritmi (128-bittinen block cipher).

7. FDDI (Fiber distributed data interface) on ANSI:n LAN-standardi
   joka perustuu rengastopologiaan. Tiedonsiirtonopeus 100Mb/s.

8. FDMA (Frequency division multiple access) on yksi MAC-metodi joka
   perustuu taajuuskaistan jakamiseen alikaistoihin.

9. Gigabit Ethernet, 1000 megabittiä sekunnissa siirtävä verkko, jonka
   MAC on sama kuin Fast Ethernetissä (skaalattuna kymmenellä).
   Fyysisenä siirtotienä käytetään ainakin tällä hetkellä vain optista
   kuitua. 

10. IEEE (Institute of Electrical and Electronics Engineers), järjestö,
    joka on mukana kehittämässä standardeja.

11. IP (Internet Protocol), yhteydetön tiedonsiirtoprotokolla joka
    mahdollistaa läpinäkyvän NSDU:n siirtämisen kahden
    kuljetuskerroksen protokollaolion välillä.

12. ISDN (Integrated Services Digital Network)

13. LAN (Local Area Network), paikallisverkko, kattaa vain pienehkön
    alueen. 

14. MAN (Metropolitan Area Network), verkko joka kattaa noin kaupungin
    kokoisen alueen.

15. PSTN (Public Switched Telephone Network), julkinen puhelinverkko.

16. QOS (Quality Of Service) verkkopalvelun laatuluokka.

17. SONET (Synchronous optical network), synkroninen multipleksattu
    dataverkko, SDH:n pohjoisamerikkalainen variantti.

18. SDH (Synchronous digital hierarchy), synkronisten
    multipleksattujen digitaaliverkkojen standardi.

19. TDMA (Time division multiple access) on yksi MAC-metodi joka
    perustuu aikaslottien käyttöön.

20. WAN (Wide Area Network), verkko joka kattaa noin valtion kokoisen
    tai suuremman alueen.

21. WDM (Wavelength division multiplexing), optisessa tiedonsiirrossa
    käytetty multipleksaustapa joka perustuu valon eri
    aallonpituuksien käyttöön.






